b'\n_START_ARTICLE_\nDetroit (elv)\n_START_SECTION_\nGeografi\n_START_PARAGRAPH_\nSideelver_NEWLINE_Skj\xc3\xb8nt elven f\xc3\xb8rst og fremst er innsj\xc3\xb8munning har elven noen f\xc3\xa5 sideelver som har et nedslagsfelt p\xc3\xa5 2 000 km\xc2\xb2. Disse er Rouge River, Ecorse River, Conner Creek og Marsh Creek i USA, og Turkey Creek, Little River og River Canard i Canada._NEWLINE_\xc3\x98yer_NEWLINE_\xc3\x98yer i Detroitelven inkluderer Peche Island, Belle Isle, Zug Island, Fighting Island, Turkey Island, Grassy Island, Grosse Ile og Bois Blanc (ogs\xc3\xa5 kjent som Boblo\xc3\xb8ya). \xc3\x98yene i den nedre delen av elven er del av Detroit River International Wildlife Refuge som er det eneste internasjonale naturreservatet i Nord-Amerika. Reservatet inkluderer \xc3\xb8yer, kystv\xc3\xa5tmarker, sumper, sandbanker og strandomr\xc3\xa5der langs 77 km av Detroitelven og den vestre delen av Eriesj\xc3\xb8en.\n_START_SECTION_\nHistorie\n_START_PARAGRAPH_\nHistoriske begivenheter omkring Detroitelven begynte med ankomsten til de franske voyageurene, de f\xc3\xb8rste ikke-indianske til \xc3\xa5 navigere elven og land rundt Detroits bredder. Kanoer lagd av bj\xc3\xb8rk- eller almebark var en vanlig m\xc3\xa5te for \xc3\xa5 reise over elven, selv om piroger og bateauxer ogs\xc3\xa5 ble brukt._NEWLINE_Den britisk-amerikanske krig ble delvis kjempet langs Detroitelvens bredder, og innen 1850 bodde det 21\xc2\xa0019 mennesker i Detroit, og ferger, skonnerter og dampb\xc3\xa5ter trafikkerte elven._NEWLINE_Under den amerikanske borgerkrigen ble elven patruljert i tilfelle det kom et konf\xc3\xb8derasjonsangrep fra det canadiske nord._NEWLINE_I takt med den \xc3\xb8kende handelen var Detroit i ferd med \xc3\xa5 bli den traveleste havnen i verden. 6 7292 504 tonn passerte igjennom Detroitelven i 1907 sammenlignet med 18 727 230 tonn igjennom London og 20 390 953 tonn igjennom New York City._NEWLINE_Fra 1919 til 1933 mens forbudstiden gjorde det ulovlig \xc3\xa5 produsere, distribuere samt \xc3\xa5 kj\xc3\xb8pe alkoholholdige drikker i USA, gikk 75\xc2\xa0% av all spritsmugling til USA igjennom Detroitelven, St. Clairsj\xc3\xb8en og elva St. Clair. Det ble kjent som \xc2\xabDetroit-Windsor-trakten\xc2\xbb. Hver vinter i forbudstiden blomstret det lokale bruktbilmarkedet (et av de eneste av sitt slag i USA p\xc3\xa5 den tiden) da aspirerende spritsmuglere kj\xc3\xb8pte hva som helst som kunne komme seg over elven. Deler og rustede chassiser av Model T Forder og andre biler fra forbudstiden ligger fortsatt p\xc3\xa5 elvebunnen. Disse bilene transporterte, ofte om natten, ulovlig sprit over den frosne elven og gikk noen ganger p.g.a tung last gjennom isen._NEWLINE_I mars 2003 ble Detroit Riverfront Conservancy dannet. Vernet har i oppdrag \xc3\xa5 rense og forbedre Detroits elvefront fra broen Ambassador Bridge til broen MacArthur Bridge. Hovedfokuset er rettet mot RiverWalk, som er en gangsti langs elven og vil g\xc3\xa5 hele distansen p\xc3\xa5 7,6 km mellom de to bruene.\n_START_SECTION_\nModerne tid\n_START_PARAGRAPH_\nDetroitelven forsyner over 5 millioner mennesker med drikkevann. Den ble ogs\xc3\xa5 utpekt som en American Heritage River i 1998 og som en Canadian Heritage River i 2003 som eneste elven i Nord-Amerika med to slike utpekelser. En shippingkanal i Great Lakes Waterway-systemet blir vedlikeholdt i elven. Elven g\xc3\xa5r forbi de amerikanske byene Detroit, River Rouge, Ecorse, Wyandotte, Grosse Ile, Riverview. Trenton og Gibraltar samt de kanadiske byene Windsor, LaSalle og Amherstburg.\n_START_SECTION_\nFarkoster\n_START_PARAGRAPH_\nDetroitelven er en hovedfarts\xc3\xa5re for shipping (b\xc3\xa5tene blir kalt \xc2\xabLakers\xc2\xbb), samt et popul\xc3\xa6rt sted for lystb\xc3\xa5ter.'